નવસારી પાલિકા અને વિજલપોર પાલિકા વચ્ચે વખતે પ્રથમ વખત વિવાદ નથી, ભૂતકાળમાં અનેક વખત નાના મોટા વિવાદ થયા હતા. ડ્રેનેજના જોડાણ અને રસ્તાના ખર્ચ બાબતે પણ વિવાદ થયા હતા. જોકે વિજલપોર પાલિકાના જણાવ્યા મુજબ હવે એક રૂપિયો પણ નવસારી પાલિકાને ચૂકવવાનો બાકી રહ્યો નથી. અહીં નોંધનીય છે કે આગામી સમયમાં સુએઝ ટ્રીટમેન્ટ પ્લાન્ટ બે પાલિકાઓનો એક બનનાર છે. પાણી યોજના અંગે નહેરનું પાણી વિજલપોર પાલિકા પણ મેળવનાર છે ત્યારે ખર્ચ અંગે બંને પાલિકા વચ્ચે વાદવિવાદ થશે કે નહીં તે જોવું રહ્યું !